Loona mõis
Loona mõis (saksa keeles Kadvel) oli rüütlimõis Saaremaal Kihelkonna kihelkonnas. Nüüdisajal asub kunagine mõisasüda Saaremaa vallas Loona külas. Mõisa varaklassitsistliku peahoone põhiosa on ehitatud 19. sajandi alguses, mantelkorsten ja köögiosa aga varem. 1980. aastal rekonstrueeriti hoone puhkebaasiks, praegu on seal külalistemaja ja Vilsandi rahvuspargi keskus.